Γουόρεν Μπίτι

Ο Γουόρεν Μπίτι (αγγλικά: Henry Warren Beatty), (30 Μαρτίου 1937) είναι Αμερικανός ηθοποιός, σκηνοθέτης, σεναριογράφος και παραγωγός ταινιών, βραβευμένος με Όσκαρ σκηνοθεσίας για την ταινία του 1981 Οι κόκκινοι (Reds, 1981). Στην πολύχρονη καριέρα του ο Μπίτι έλαβε συνολικά 14 υποψηφιότητες για βραβείο Όσκαρ, 4 εκ των οποίων ήταν για Όσκαρ Α' Ανδρικού Ρόλου, ενώ οι υπόλοιπες ήταν για τη σκηνοθεσία, τη συγγραφή σεναρίων και την παραγωγή ταινιών. Έχει επίσης βραβευτεί με 4 Χρυσές Σφαίρες, έχει λάβει το Βραβείο Σεσίλ ντε Μιλ και βραβείο του Αμερικανικού Ινστιτούτο Κινηματογράφου για την προσφορά του στην έβδομη τέχνη.

 Βιογραφία 
Όταν ο Γουόρεν Μπίτι ξεκινούσε την καριέρα του κάνοντας την πρώτη εμφάνιση στην τηλεόραση το 1957 η αδελφή του Σίρλεϊ Μακ Λέιν είχε ήδη λάβει αναγνώριση στο χώρο του κινηματογράφου έχοντας συμμετάσχει στην ταινία του Άλφρεντ Χίτσκοκ Ποιος σκότωσε τον Χάρι (The Trouble With Harry) το 1955 και στην ταινία που κέρδισε Όσκαρ Καλύτερης Ταινίας το 1956 την κινηματογραφική μεταφορά του μυθιστορήματος του Ιουλίου Βερν Ο γύρος του κόσμου σε 80 μέρες. Ο Μπίτι συνέχισε παράλληλα να σπουδάζει δράμα στο Πανεπιστήμιο Νορθγουέστερν, αφήνοντας πίσω του το χώρο του αμερικανικού ποδοσφαίρου στο οποίο είχε διαπρέψει κατά την εφηβεία του. Μετά το πρώτο έτος στο πανεπιστήμιο αποφάσισε να μεταφερθεί στη Νέα Υόρκη για να συνεχίσει τις σπουδές του στη σχολή της Στέλλα Άντλερ. Εμφανίστηκε σε πολλές θεατρικές παραστάσεις και το 1960 έλαβε υποψηφιότητα για βραβείο Τόνυ για τη συμμετοχή του στο θεατρικό του Γουίλιαμ Ινγκ A Loss of Roses. Αυτή ήταν και η τελευταία φορά που εμφανίστηκε στο Μπρόντγουεϊ.

Ένα χρόνο αργότερα ο σκηνοθέτης Ελία Καζάν του προσέφερε τον πρωταγωνιστικό ρόλο στην ταινία Πυρετός στο αίμα (Splendor in the Grass, 1961) πλάι στη Νάταλι Γουντ ταινία για την οποία έλαβε υποψηφιότητα για Χρυσή Σφαίρα για καλύτερη ανδρική ερμηνεία σε δράμα. Ακολούθησε η ταινία Το τέλος μιας αγάπης (The Roman Spring of Mrs. Stone, 1961) βασισμένη σε θεατρικό του Τένεσι Γουίλιαμς. Αφού το 1965 αναγκάστηκε να αποχωρήσει από τα γυρίσματα της ταινίας Χαρέμι για δυο (What's New Pussycat) χάρη στους χειρισμούς του Γούντι Άλεν ο Μπίτι έλαβε παγκόσμια φήμη και διθυραμβικές κριτικές για το επόμενό του εγχείρημα το γκανγκστερικό δράμα Μπόνι και Κλάιντ (Bonnie and Clyde) 1967. Ο Μπίτι που συμπρωταγωνίστησε με τη Φέι Ντάναγουεϊ και τον Τζιν Χάκμαν ήταν επίσης παραγωγός της ταινίας και είχε τον πλήρη έλεγχο πάνω στην πορεία της. Η ταινία έλαβε δέκα υποψηφιότητες για Όσκαρ και έκανε τεράστια επιτυχία. Την ίδια χρονιά σύναψε ερωτική σχέση με την Αγγλίδα ηθοποιό Τζούλι Κρίστι μια σχέση που κράτησε 7 χρόνια.

Κατά τη διάρκεια της δεκαετίας του '70, ο Μπίτι συνέχισε την ανοδική του πορεία πρωταγωνιστώντας στις ταινίες: Η έντιμος κυρία και ο χαρτοπαίκτης (McCabe And Mrs. Miller, 1971) του Ρόμπερτ Όλτμαν, Υπόθεση Πάραλλαξ (The Parallax View, 1974) του Άλαν Τζέι Πάκουλα και Σαμπού (Shampoo, 1975) όπου συμμετείχε στη συγγραφή του σεναρίου. Το 1978 ο Μπίτι πρωταγωνίστησε, έγραψε το σενάριο, σκηνοθέτησε και έκανε την παραγωγή της ταινίας Ας περιμένει ο Παράδεισος (Heaven Can Wait) η οποία έλαβε 9 υποψηφιότητες για όσκαρ κι ο Μπίτι βρέθηκε υποψήφιος σε τέσσερις κατηγορίες (κάτι που είχε να συμβεί από το 1941 όταν ο Όρσον Γουέλς βρέθηκε υποψήφιος για την παραγωγή, το σενάριο, τη σκηνοθεσία και τον πρωταγωνιστικό ρόλο στην ταινία Πολίτης Κέιν (Citizen Kane, 1941)).

To 1979 είχε ερωτική σχέση με την Ντάιαν Κίτον την οποία προσέλαβε για το επόμενό του εγχείρημα την ταινία Οι κόκκινοι (Reds, 1981) που πραγματευόταν τη ζωή του δημοσιογράφου Τζον Ριντ, ο οποίος έγραψε το μυθιστόρημα Δέκα μέρες που συγκλόνισαν τον κόσμο. Τα γυρίσματα ήταν δύσκολα και η ταινία βγήκε στους κινηματογράφους 2 χρόνια αργότερα λαμβάνοντας ευνοϊκές κριτικές. Η ακαδημία του κινηματογράφου την αντάμειψε με δώδεκα υποψηφιότητες για βραβείο Όσκαρ, εκ των οποίων τέσσερις πήγαν πάλι στον Μπίτι. Από τις τέσσερις κατάφερε να κερδίσει μόνο Όσκαρ Σκηνοθεσίας. Μετά τη νίκη του για την ταινία Οι κόκκινοι έκανε εξαετές διάλειμμα και επέστρεψε στα κινηματογραφικά δρώμενα με την ταινία Ιστάρ (Ishtar, 1987) στην οποία συμπρωταγωνιστούσε με τον Ντάστιν Χόφμαν. Η ταινία ήταν μεγαλειώδης αποτυχία και ο Μπίτι πήρε άλλο ένα τριετές διάλειμμα για να επιστρέψει με την ταινία Ντικ Τρέισι (Dick Tracy, 1990) πλάι στη Μαντόνα με την οποία είχε ερωτική σχέση για σύντομο χρονικό διάστημα.

Το 1991 στα πλατό της ταινίας του Μπάρι Λέβινσον Μπάγκσι (Bugsy) γνωρίστηκε με την ηθοποιό Ανέτ Μπένινγκ την οποία παντρεύτηκε αμέσως μετά τα γυρίσματα. Η ταινία του χάρισε άλλη μια υποψηφιότητα για Όσκαρ Α' Ανδρικού Ρόλου ενώ ο γάμος του με τη Μπένινγκ, με την οποία είναι παντρεμένος μέχρι και σήμερα του χάρισε 4 παιδιά. Ο γάμος του με τη Μπένινγκ έβαλε τέλος φήμη του ασυγκράτητου γυναικά που τον συνόδευε για χρόνια εφόσον στο παρελθόν είχε ερωτικές σχέσεις με πολλές σταρ του Χόλιγουντ. Το ζευγάρι συμπρωταγωνίστησε επίσης στην ταινία Ένας μεγάλος έρωτας (Love Affair, 1994) έχοντας στο πλευρό του την Κάθριν Χέπμπορν, αλλά η ταινία δεν είχε επιτυχία.

 Φιλμογραφία 
 Έτος Ταινία Ρόλος Σημειώσεις1961Πυρετός στο αίμα (Splendor in the Grass)Bud StamperΝίκη - Χρυσή Σφαίρα - Καλύτερος νέος ηθοποιός της χρονιάςΥποψηφιότητα – Χρυσή ΣφαίραΤο τέλος μιας αγάπης (Η The Roman Spring of Mrs. Stone)Paolo di Leo1962Γύρω μου γκρεμίστηκαν όλα (All Fall Down)Berry-Berry Willart1964Παράξενο ρομάντζο (Lilith)Vincent Bruce1965Mickey OneMickey OneΌλα για σένα (Promise Her Anything)Harley Rummell1966Ο χαρτοπαίκτης και η μίνι φούστα (Kaleidoscope)Barney Lincoln1967Μπόνι και Κλάιντ (Bonnie and Clyde)Clyde BarrowΝίκη - Ντάβιντ Ντι Ντονατέλο (Καλύτερος Ηθοποιός)Νίκη - Βραβείο Κριτικών του Κάνσας - Καλύτερη ταινία (ως παραγωγός)Υποψηφιότητα – Όσκαρ Α' Ανδρικού ΡόλουΥποψηφιότητα – Όσκαρ Καλύτερης Ταινίας (ως παραγωγός)Υποψηφιότητα – Χρυσή Σφαίρα - Καλύτερης Δραματικής Ταινίας (ως παραγωγός)Υποψηφιότητα – Χρυσή Σφαίρα - Καλύτερη Ανδρική Ερμηνεία σε ΔράμαΥποψηφιότητα – Βραβεία BAFTA Καλύτερος ΗθοποιόςΥποψηφιότητα - Βραβείο Εθνικού Κύκλου Κριτικών Κινηματογράφου - Καλύτερης Ταινίας (ως παραγωγός)1970Το παιχνίδι του έρωτα και του πόθου (The Only Game in Town)Joe Grady1971Η έντιμος κυρία και ο χαρτοπαίκτης (McCabe & Mrs. Miller)John McCabeΤο κόλπο (Dollars)Joe Collins1974Υπόθεση Πάραλλαξ (The Parallax View)Τζο Φρέιντι1975Σαμπού (Shampoo)George RoundyΝίκη - Βραβείο Σωματείου Σεναριογράφων της ΑμερικήςΥποψηφιότητα - Βραβείο Εθνικού Κύκλου Κριτικών Κινηματογράφου - Καλύτερου Πρωτότυπου ΣεναρίουΥποψηφιότητα – Όσκαρ Πρωτότυπου ΣεναρίουΥποψηφιότητα – Χρυσή Σφαίρα - Καλύτερης Ταινίας Κωμωδίας ή Μιούζικαλ (ως παραγωγός)Υποψηφιότητα – Χρυσή Σφαίρα - Καλύτερη Ανδρική Ερμηνεία σε Κωμωδία ή ΜιούζικαλΟι προικοθήρες (The Fortune)Nicky Wilson1978Ας περιμένει ο παράδεισος  (Heaven Can Wait)Joe PendletonΝίκη – Χρυσή Σφαίρα - Καλύτερης Ταινίας Κωμωδίας ή Μιούζικαλ (ως παραγωγός)Νίκη – Χρυσή Σφαίρα - Καλύτερη Ανδρική Ερμηνεία σε Κωμωδία ή ΜιούζικαλΝίκη - Βραβείο Σωματείου Σεναριογράφων της ΑμερικήςΥποψηφιότητα – Όσκαρ Α' Ανδρικού ΡόλουΥποψηφιότητα – Όσκαρ Καλύτερης Ταινίας (ως παραγωγός)Υποψηφιότητα - Όσκαρ ΣκηνοθεσίαςΥποψηφιότητα – Όσκαρ Διασκευασμένου ΣεναρίουΥποψηφιότητα - Βραβείο Σωματείου Σκηνοθετών της Αμερικής1981Οι κόκκινοι (Reds)Τζον ΡιντΝίκη - Όσκαρ ΣκηνοθεσίαςΝίκη - Βραβείο Σωματείου Σκηνοθετών της ΑμερικήςΝίκη – Χρυσή Σφαίρα - Καλύτερης ΣκηνοθεσίαςΝίκη - Βραβείο Σωματείου Σεναριογράφων της ΑμερικήςΝίκη - Ντάβιντ Ντι Ντονατέλο - Καλύτερος ΠαραγωγόςΝίκη - Βραβείο Κριτικών του Λος Άντζελες - Καλύτερος ΣκηνοθέτηςΝίκη - Βραβείο Κριτικών Νέας Υόρκης - Καλύτερης Ταινίας (ως παραγωγός)Νίκη - Βραβείο National Board of Review - Καλύτερος ΣκηνοθέτηςΝίκη - Βραβείο National Board of Review - 10 Καλύτερες ταινίες της χρονιάςΝίκη - Αμερικανικά Βραβεία Κινηματογράφου - Καλύτερη ΤαινίαΥποψηφιότητα – Όσκαρ Α' Ανδρικού ΡόλουΥποψηφιότητα – Όσκαρ Καλύτερης Ταινίας (ως παραγωγός)Υποψηφιότητα – Όσκαρ Διασκευασμένου ΣεναρίουΥποψηφιότητα - Χρυσή Σφαίρα - Καλύτερης Δραματικής Ταινίας (ως παραγωγός)Υποψηφιότητα – Χρυσή Σφαίρα - Καλύτερη Ανδρική Ερμηνεία σε ΔράμαΥποψηφιότητα – Χρυσή Σφαίρα - Καλύτερου ΣεναρίουΥποψηφιότητα – Βραβεία BAFTA Καλύτερος ΗθοποιόςΥποψηφιότητα – Βραβείο Κριτικών του Λος Άντζελες - Καλύτερη ταινία (ως παραγωγός)Υποψηφιότητα – Βραβείο Κριτικών του Λος Άντζελες - Καλύτερου Σεναρίου1987Ιστάρ (Ishtar)Lyle Rogers1990Ντικ Τρέισι (Dick Tracy)Dick TracyΥποψηφιότητα – Χρυσή Σφαίρα - Καλύτερης Ταινίας Κωμωδίας ή Μιούζικαλ (ως παραγωγός)1991Μπάγκσι (Bugsy)Μπάγκσι ΣίγκελΝίκη - Χρυσή Σφαίρα - Καλύτερης Δραματικής Ταινίας (ως παραγωγός)Νίκη - Βραβείο Κριτικών του Λος Άντζελες - Καλύτερη Ταινία (ως παραγωγός)Νίκη - Βραβείο National Board of Review - Καλύτερος ΗθοποιόςΝίκη - Βραβείο National Board of Review - 10 Καλύτερες Ταινίες της χρονιάς (ως παραγωγός)Υποψηφιότητα – Όσκαρ Α' Ανδρικού ΡόλουΥποψηφιότητα – Όσκαρ Καλύτερης Ταινίας (ως παραγωγός)Υποψηφιότητα – Χρυσή Σφαίρα - Καλύτερη Ανδρική Ερμηνεία σε ΔράμαΥποψηφιότητα - Βραβείο Κριτικών του Λος Άντζελες - Καλύτερος ΗθοποιόςΥποψηφιότητα - Βραβείο Κριτικών της Νέας Υόρκης - Καλύτερος Ηθοποιός (ως παραγωγός)Υποψηφιότητα - Βραβείο Εθνικού Κύκλου Κριτικών Κινηματογράφου - Καλύτερη ανδρική ερμηνεία 1994Ένας μεγάλος έρωτας (Love Affair)Mike Gambril1998BulworthSen. Jay Billington BulworthΝίκη - Βραβείο Κριτικών του Λος Άντζελες - Πρωτότυπου ΣεναρίουΥποψηφιότητα – Όσκαρ Πρωτότυπου ΣεναρίουΥποψηφιότητα - Βραβείο Σωματείου Σεναριογράφων της ΑμερικήςΥποψηφιότητα – Όσκαρ Πρωτότυπου ΣεναρίουΥποψηφιότητα – Χρυσή Σφαίρα - Καλύτερης Ταινίας Κωμωδίας ή Μιούζικαλ (ως παραγωγός)Υποψηφιότητα – Χρυσή Σφαίρα - Καλύτερης Ανδρικής Ερμηνείας σε Κωμωδία ή ΜιούζικαλΥποψηφιότητα – Φεστιβάλ της Βενετίας - Χρυσός ΛέονταςΥποψηφιότητα - Βραβείο Κριτικών του Σικάγου - Πρωτότυπου Σεναρίου2001Αιτία διαζυγίου (Town & Country)Porter Stoddard

 Παραπομπές 

 Εξωτερικοί σύνδεσμοι 



Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)